Josef Breuer
Store norske leksikon,Medisin,Helse og samfunn,Medisinsk historie,Psykiatriens historie
Josef Breuer var en østerriksk fysiolog og lege som sammen med Sigmund Freud er grunnlegger av psykoanalysen.
Breuer brukte hypnose i behandlingen av hysteri og fant at pasientens tilstand ble bedret hvis vedkommende under hypnose fikk anledning til å gjenoppleve de begivenhetene som hadde utløst symptomene. Dette ble kalt for den katartiske metode eller avreagering, se katarsis. Metoden viste seg å være mindre effektiv på lang sikt, og dette sammen med teoretiske uoverensstemmelser fikk Breuer til å oppgi samarbeidet med Freud etter utgivelsen av deres felles verk Studien über Hysterie (1895).Breuer er også kjent for sine nevrologiske arbeider og var en av de første som påviste buegangenes betydning for likevektssansen. Les mer i Store norske leksikon psykoanalyse psykiatriens historie